**Ministru kabineta noteikumu projekta „Noteikumi par Latvijas būvnormatīvu LBN 212-15 „Tērauda un betona kompozīto būvkonstrukciju projektēšana””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5.panta pirmās daļas 3.punkts.Eirokodeksa standartu nacionālais ieviešanas plāns 2013.-2014.gadam (apstiprināts ar Ministru kabineta 2012.gada 17.maija rīkojumu Nr. 224). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Būvniecības likuma 5. panta pirmās daļas 3. punktā noteikts, ka Ministru kabinets šī likuma izpildei izdod būvnormatīvus, kuros nosaka tehniskās prasības attiecībā uz būvēm un to elementiem un vides pieejamības prasības attiecībā uz būvēm. Atbilstoši Būvniecības likuma Pārejas noteikumu 2.punkta 8.apakšpunktam līdz attiecīgos Ministru kabineta noteikumus aizvietojošo Ministru kabineta noteikumu spēkā stāšanās dienai, bet ne ilgāk kā līdz 2015.gada 1.jūlijam piemērojams Latvijas būvnormatīvs LBN 203-97 "Betona un dzelzsbetona konstrukciju projektēšanas normas".Savukārt atbilstoši Eirokodeksa standartu nacionālajam ieviešanas plānam 2013.-2014.gadam Eirokodeksa standartu pilnīga adaptācija būvniecību regulējošo normatīvo aktu sistēmā paredzēta līdz 2014.gada beigām.Noteikumu projekta mērķis ir nodrošināt Eirokodeksa standartu ieviešanu tērauda un betona kompozīto būvkonstrukciju projektēšanā.Tērauda un betona kompozīto būvkonstrukciju projektēšanā ir pieļaujams izmantot alternatīvus risinājumus, kas atšķiras no Eirokodeksa standartu noteikumiem, ar nosacījumu, ka tiek pamatots, kāpēc nav izmantots paredzētais risinājums un ka izmantotie alternatīvie risinājumi atbilst Eirokodeksā iestrādātajiem principiem un tie garantē būvkonstrukcijām vismaz tādu pašu drošuma, ekspluatējamības un ilgizturības līmeni, kādu varētu sagaidīt, lietojot Eirokodeksu. |
| 3. | Projekta izstrādē iesaistītās institūcijas | Noteikumu projekta izstrādē piedalījās Latvijas Būvkonstrukciju projektētāju asociācija un Standartizācijas tehniskās komitejas LVS/STK 30 Eirokodeksu apakškomiteja. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz projektētājiem, ekspertiem un būvkomersantiem. Būvkonstrukciju projektētāju un ekspertu mērķgrupā ietilpst 1500 būvspeciālistu un 150 būvkomersantu. |
| 2. | Tiesiskā regulējuma ietekme uz tautsaimniecību un administratīvo slogu | Ar Noteikumu projektu tiek precizēta būvkonstrukciju projektēšanas kārtība. Atšķirībā no pašlaik esošās „duālās pieejas”, kad katrā konkrētajā gadījumā projektētājs izvēlas, pēc kādas projektēšanas metodes – Eirokodeksa standartos noteiktās vai spēkā esošajos Latvijas būvnormatīvos (izstrādāti pēc SNiP noteikumiem) noteiktās, projektēt būvkonstrukcijas.Pilnībā pārejot uz būvkonstrukciju projektēšanu atbilstoši Eirokodeksa standartiem, tiks paaugstināta būvju mehāniskā stiprība un ugunsdrošība (divas no septiņām būtiskām prasībām būvēm, noteiktajām Būvniecības likumā un Būvizstrādājumu regulā 305/2011).Noteikumu projekta tiesiskais regulējums neietekmē uzņēmējdarbības vidi, jo pašlaik projektētāji un eksperti būvkonstrukciju projektēšanā un ekspertīzē piemēro Eirokodeksa standartus.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Eirokodeksa standartu nacionālajam ieviešanas plānam 2013.-2014.gadam Eirokodeksa standartu pilnīga adaptācija būvniecību regulējošo normatīvo aktu sistēmā tika paredzēta līdz 2014.gada beigām. Lai nodrošinātu būvkonstrukciju projektēšanas praktiķu informēšanu par Eirokodeksa standartiem atbilstošas projektēšanas īpatnībām, 2013.-2014.gadā Ekonomikas ministrija sadarbībā ar Rīgas Tehnisko universitāti un Latvijas Būvkonstrukciju projektētāju asociāciju organizēja seminārus nozares profesionāļu auditorijai Rīgas Tehniskajā universitātēPar noteikumu projektiem sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājas lapā internetā. |
| 2. | Sabiedrības līdzdalība projekta izstrādē | Noteikumu projekta izstrādē piedalījās Latvijas Būvkonstrukciju projektētāju asociācija un Standartizācijas tehniskās komitejas LVS/STK 30 Eirokodeksu apakškomiteja, kā arī šo nevalstisko organizāciju piesaistītie eksperti. |
| 3. | Sabiedrības līdzdalības rezultāti | Sabiedrības priekšlikumi vai iebildumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros. |
| 3. | Cita informācija | Nav |

*Anotācijas III, IV un V. sadaļa – projekts šīs jomas neskar.*

Iesniedzējs:

Ekonomikas ministre D.Reizniece-Ozola

Vīza:

Valsts sekretāra

pienākumu izpildītājs,

valsts sekretāra vietnieks J.Spiridonovs

13.05.2015. 15:24

656

A.Mālnieks 67013086

Andris.Malnieks@em.gov.lv